open-index/open-wikipedia-markdown huggingface dataset:
חוות סקאלי

**חוות סקאלי** (**גבעת פורת יוסף**) היא חווה חקלאית ומאחז שהוקם בשנת תשנ"ח, 1998, על ידי יצחק סקאלי, כארבעה קילומטרים מזרחית לאלון מורה, על רכס הר כביר, בגובה 792 מטר מעל פני הים.

החווה משקיפה צפונה אל החרמון, הרי הגליל העליון ורמת הגולן, ומזרחה אל בקעת הירדן. בימי ראות טובה ניתן לראות ממנה את ים המלח ואת הרי מואב.

צפונית לחווה לאורך הרכס משתפל מדרון תלול אל נחל תרצה. הנפילה החדה של המתלול – כשמונה מאות מטרים – היא מהחריפות בישראל ויוצרת תמונת נוף ייחודית.

## הקמה
החווה הוקמה באוקטובר 1998 בסיוע החטיבה להתיישבות של ההסתדרות הציונית.

השטח שעליו הוקמה החווה הוא קרקע משולבת – חלקה אדמת המדינה וחלקה קרקעות סקר. שנים לאחר הקמת החווה, טענו מספר פלסטינים לבעלות על חלק מהקרקעות שעליהן היא יושבת.

החווה הוקמה על הקצה המזרחי של רכס הר כביר, כחלק מניסיון ליצור רצף שיאפשר חיבור של אלון מורה אל בקעת הירדן ולכלול את היישוב במפת הקבע וכהמשך לכך הוקם מזרחית לחוות סקאלי המאחז נחלת יוסף מאחז דומה הוקם בשנת 2002 כחלק מאותה תפיסה ליד הכביש העוקף המחבר את אלון מורה עם איתמר, אך הוא פורק עוד בטרם אוכלס.

ב־2021 הוקם מאחז נוסף ממזרח לחוות סקאלי המכונה "חוות קוקו" או "חוות מרום שמואל", המקשר בין סקאלי והיישוב חמרה בבקעת הירדן. תושבי בית דג'ן קיימו מחאות אלימות נגד המאחז, באחד המקרים כוח צה"לי הגיב באש כלפי מפגין שיידה אבנים לעברו ומיידה האבנים נהרג.

## התפתחות המקום
במאחז גרות מספר משפחות בבתי עץ, בתי אבן ומבנים ניידים. התושבים מתפרנסים מבנייה, מגידול כבשים וממקצועות חופשיים. במקום מקווה טהרה נייד, המתאים לגברים בלבד.

בשנת 2003 הותקף המאחז על ידי שני מחבלים חמושים ברובי קלצ'ניקוב וברימונים. הם התקרבו לאחד הבתים, וירו לתוכו. המחבלים נהדפו ונהרגו באש תושבי החווה, שקיבלו על כך תעודות הוקרה מצה"ל.

בינואר 2006 הוצא למאחז צו פינוי בידי פקחי המנהל האזרחי.

ביולי 2009 קבע מפקד החטיבה המרחבית בצו צבאי "גבולות שמירה" ליישוב אלון מורה הכוללים בתוכם את החווה, בתוכם יש סמכויות הגנה מלאות לרבש"צ של היישוב.

בשנת 2010, לאחר פטירתו של תושב הגבעה פורת יוסף כהן בן ה-4, הוחלט לקרוא לגבעה על שמו, "גבעת פורת יוסף".

בסוף שנת 2020, ביום הולדתה ה-91 עברה "זמרת המחתרות" שולמית לבנת להתגורר במקום עם משפחת נכדתה. בראיון שנערך עמה אמרה שהמעבר הוא גם מסיבות אידאולוגיות, ושאף הייתה שמחה לעבור לשם בשלב מוקדם יותר.

רב המקום הוא הרב דוד בנימין (בנו של הרב גדעון בנימין, רב היישוב נוף איילון).

## גלריית תמונות

קובץ:Scali FARM, 7.jpg|חוות סקאלי, מצד מזרח
קובץ:Chavat skali.jpg|בית הכנסת בחוות סקאלי
קובץ:Mikve naiad.jpg|מקווה בחוות סקאלי, מבחוץ 
קובץ:ELON MOREH - Shechem Yitzhak Skali farm.jpg|מבט מהחווה אל שטחי החקלאות
קובץ:Mikve naiad1.jpg|מקווה נייד בחוות סקאלי
קובץ:Scali farm 6.jpg|מבנים חקלאיים בחווה
קובץ:SCALI FARM 1.jpg|מגדל השמירה של החווה
קובץ:Scali farm 3.jpg|חוות סקאלי, מצידה הצפוני


## קישורים חיצוניים

* 
* תמונות מהחווה 2003 - 2008
* 
* 
* 

## הערות שוליים

קטגוריה:מאחזים ביהודה ושומרון
קטגוריה:אלון מורה
קטגוריה:יישובים שהוקמו ב-1998
קטגוריה:חוות ביהודה ושומרון
יד לשבעה

250px|ממוזער|שמאל|יד לשבעה, סימני הירי מודגשים באדום
**יד לשבעה** הוא אתר הנצחה לשבעת חיילי צה"ל שנהרגו על ידי חיילים סורים ב-4 באפריל 1951 (יום רביעי, כ"ז אדר ב' תשי"א) במה שנודע כתקרית אל-חמה. האתר נמצא לצד כביש 7599, כ-200 מטר מזרחית לצומת חמת גדר.

## תקרית אל-חמה

לפי הסכם שביתת הנשק עם סוריה משנת 1949 היה אזור מובלעת חמת גדר אמור להיות שטח מפורז שאסורה בו נוכחות צבאית. הסורים לא הסכימו לשום נוכחות ישראלית במקום.

ב-4 באפריל 1951 יצא כוח של 19 חיילי שריון לבושים במדי שוטרים ואתם קצין וסמל משטרה. הכוח יצא ממשטרת צמח בשני כלי רכב. בהגיעם ליד צומת אל חמה נפתחה עליהם אש ובחילופי היריות נהרגו שבעה חיילים. חיל האוויר הישראלי הגיב על תקרית זו בהפצצת האזור על ידי מטוסי ספיטפייר ומוסטנג. לאחר תקרית זו השתלטו הסורים על אזור אל-חמה והחזיקו בו עד מלחמת ששת הימים.

## האנדרטה
אתר ההנצחה נחנך ב-מרץ 2015 והוא מורכב משלושה סלעים. על סלע אחד חקוק מלפנים "יד לשבעה" ומאחור - כפות ידיים. על הסלע המרכזי חקוקה מנורה בעלת שבעה קנים שבראשם שמות הנופלים: שמעון בלס, שמחה כהן, יצחק ישראלי, קלמן סולוניקוב, מרדכי כהן, ניסים לעוב ושמעון כהן. בסלע ניכרים סימני הירי שגרם למותם והם מודגשים באדום. את הסלע הזה פיסל יובל לופן מקיבוץ גינוסר.

על הסלע השלישי חקוק סיפור התקרית.

## קישורים חיצוניים

* יד לשבעה באתר יוטיוב
* יד לשבעה באתר ynet
* 

דפי יזכור לשבעת חיילי השריון שנהרגו בתקרית באתר יזכור:
* 
* 
* 
* 
* 
* 
* 

קטגוריה:אנדרטאות לחללים באירועים בודדים
קטגוריה:אנדרטאות באזור הכנרת
קטגוריה:אל חמה
סלע עיטם

**סֶלַע עֵיטָם**, הוא אתר מקראי אשר בו הסתתר שמשון מפני פלשתים, שמו של האתר נזכר ב ו.

## זיהוי המקום

בשופטים ט"ו, ח' כתוב  סעיף הסלע הוא נקיק, וכך גם רש"י 

סלע עיטם לא זוהה. אך לדעת יאירה אמית, יש קשר בין סלע עיטם לשם עיטם המופיע ברשימת היחס של יהודה המתייחסת לאזור צרעה. לשיטתה זיהוי האתר עם עיטם שמדרום לבית לחם המופיעה ב ועיטם אשר בנחלת שמעון ב אינו נכון. אחרים דווקא מזהים את סלע עיטם עם תל עיטון מצפון לבית מירסים.

ויקטור גרן שסייר בארץ ישראל במאה ה-19 סבר כי העיר עיטם שכנה בקרבת הסלע על יד בריכות שלמה. יש הטוענים כי זהו מקום מסתור מבודד, אך לדעת ישראל רוזנסון מקומו של האתר בשפלה למרגלות העיר צרעה.

אזכור לסלע מופיע במסכת מאת אורי צבי גרינברג, "התבודדות בסעיף סלע עיטם". 
סונטה בשם 'שמשון' מאת יעקב כהן משנת 1927 מספרת את המתרחש בלבו של שמשון בעת שישב בודד במחבוא בסלע עיטם.

## לקריאה נוספת
* אורי צבי גרינברג, **'פרקים לסעיף סלע עיטם**', תל אביב, מאזניים, ינואר 1968, עמ' 89-82.

## הערות שוליים

קטגוריה:אתרי המקרא
קטגוריה:שמשון
קטגוריה:ספר שופטים
חמציציים

ה**חמציציים** (שם מדעי: .*Oxalidaceae* R.Br) היא משפחת צמחים עשבוניים חד-שנתיים ורב-שנתיים, ולעיתים רחוקות בני-שיח, שיחים, מטפסים ועצים (מינים מהסוג Averrboa) בעלי מוהל חמוץ מסדרת החמציצאים. המשפחה מונה 5 סוגים ו-667 מינים, רובם, 566 מינים, משויכים לסוג המגוון ביותר במשפחה - הסוג חמציץ (.Oxalis L) ולסוג הקטן יותר (81 מינים) - בְּיוּפִיטוֹן (*Biophytum*). הנציגים היחידים של משפחה זו בישראל הם חמציץ נטוי וחמציץ קטן, שניהם מינים גרים ופולשים הגדלים בבתי גידול מופרעים ומופרים בעיקר בקרבת האדם, אך גם בבתי גידול טבעיים. הראשון, מוצאו מדרום אפריקה, הפך למין פולש נפוץ ברחבי העולם, כולל בישראל, והשני מוצאו מהמזרח הרחוק. בישראל מיני חמציץ אחדים שמשמשים לגינון ונוי, למשל חמציץ משולש (*Oxalis triangularis*) מאמריקה הדרומית וחמציץ סגול (Oxalis violaceae) מאמריקה הצפונית.

מיני בְּיוּפִיטוֹן (*Biophytum*) השייכים למשפחת החמציציים בעלי עלים מנוצים שרגישים מאוד למגע מגיבים עליו בתנועת סגירה.

קרמבולה זהובה (*Averrhoa carambola*) הוא עץ פרי רחב-עלים נשיר מותנה בעל פרי בצורת כוכב, שנמכר בישראל. אף הוא ממשפחת החמציציים. בסוג Averrhoa ישנם 5 מינים שמוצאם מווייטנאם עד גינאה החדשה.

המשפחה קרויה על שם הסוג נפוץ חמציץ והתפתחה לפני 50 מיליון שנה בתקופת האאוקן.

## מאפיינים
[300px|ממוזער|[קרמבולה]]
ממוזער|חמציץ משולש בעציץ בירושלים
ממוזער|עלים ובצלצול של חמציץ משולש
העלים ערוכים בשושנת או פזורים לסירוגין על הגבעול או בקצה הגבעול.

הלוואים קטנים או חסרים (בישראל), והפטוטרת קיימת.

העלים מורכבים, מנוצים או מאוצבעים או תלתניים. העלעלים תמימים יושבים ללא פטוטרית, דמויי לב הפוך או מפורצים בקודקודם ודמויי יתד בבסיסם. במינים אחדים העלים מתקפלים לעת ערב ונפרשים בשעות האור.

התפרחות חיקיות או אמיריות, מסוג מְסֻיֶּמֶת אשכול או שהפרחים יחידים.

הפרחים נכונים, בעלי עטיף כפול, דו-מיניים, בעלי שחלה עילית. בעלי 5 איברים בכל דּוּר. עלי הגביע עלי הכותרת והאבקנים מאוחים מתחת לשחלה כל אחד לחוד ועולים ישר ממצעית הפרח (ת).

עלי גביע 5, מפורדים, לפעמים מאוחים בבסיסם ומשתיירים.

עלי כותרת 5 מפורדים, לפעמים מאוחים בבסיסם ואפשר לתלוש ממנה עלה עלה בנפרד, בלי לגרור אחריו את האחרים. צבעם צהוב או צהוב-כתום. עלי הכותרת שזורים בפקעית ובפרח פתוח הם נסגרים בשעות החשיכה ונפרשים בשעות האור.

האבקנים 10 (פי 2 מעלי הכותרת), ערוכים בשני דורים. הזירים מפורדים או מאוחים בקרבת בסיסם. המאבקים בני 2 לשכות, נפתחות באמצעות סדקי אורך כלפי פנים הפרח.

לעיתים מצוי צופן בבסיס האבקנים. במצעית הפרחים אין טבעת בולטת והיא לא מפרישה צוף מתחת או סביב לשחלה.

השחלה עילית בעלת 5 עלי שחלה מאוחים, 5 מגורות שבכל אחת מהן 1 או הרבה ביציות, השליה זוויתית. הביצית הפוכה, אַנְאַטְרוֹפִּית (anatropous) - כלומר, הקודקוד של גוף הביצית מופנה אחורה בכיוון לבסיס העוקץ שלו. עמודי השחלה 5, חופשיים על פי רוב.

הפרי הלקט מצולע (בישראל) יבש נפתח בסדקי אורך (בקשוות) או לעיתים רחוקות בשרני ודמוי ענבה.

הזרעים קטנים ורבים, 1 עד 10 בכל מגורה, בעלי אנדוספרם רב ובשרני ובעלי תוספת אלסטית לבנה (אריל) המסייעת לזריקת הזרעים למרחק בעת ההבשלה. תוספת זו נאספת על ידי נמלים המסייעות בכך להפצת הזרעים.

## תמונות

קובץ:חמציץ נטוי בקיר אבן.jpg|חמציץ נטוי על חומת אבן


## קישורים חיצוניים

## הערות שוליים

*
קטגוריה:צמחים שתוארו ב-1818
קטגוריה:טקסונים שתוארו בידי רוברט בראון
אורי נעמתי

**אורי נעמתי** (יליד 24 במאי 1950) הוא פעיל ציבור ישראלי. כיהן כראש מועצה אזורית אשכול בשנים 2002–2007.

## ביוגרפיה
נעמתי נולד וגדל בקיבוץ נען. לאחר סיום בית הספר התיכון התגייס לחיל השריון, וכשסיים את שירותו כמפקד מחלקת טנק הגיע לקיבוץ רעים במסגרת גרעין בנים, שם הכיר את אורנה, אשתו. לשניים ארבעה ילדים.

לנעמתי תואר ראשון בכלכלה מאוניברסיטת תל אביב ותואר שני בהצטיינות במנהל ומדיניות ציבורית מאוניברסיטת בן-גוריון בנגב. בנוסף סיים קורס לניהול פיננסי, קורס דירקטורים, קורס גישור, קורס לבוררים ועוד.

## פעילות ציבורית
נעמתי שימש במשך שלוש קדנציות (11 שנים) כמרכז משק ברעים. בשנות ה-80 נשלח כנציג תנועת נוער לאוסטרליה, ולאחר מכן לארצות הברית כשליח מרכזי של התק"מ. בשנת 2002 נבחר לראשות מועצה אזורית אשכול, וכיהן בתפקיד עד שנת 2007. החל משנת 2009 ועד היום משמש כמנכ"ל ארגון מגדלי הפלחה, דירקטור בהנהלת מתנ"ס קריית מלאכי, בקרן לנזקי טבע ובמועצת הכותנה.

ביוני 2015 התמודד שוב בבחירות לראשות המועצה האזורית אשכול אך נוצח על ידי גדי ירקוני.

## קישורים חיצוניים
* עמי רוז'נסקי ויעקב לזר, השנה התחילה רע ונגמרה באקורד חיובי, באתר הקיבוצים, 7 באפריל 2009
* תמי מאור, אורי נעמתי הודיע על התמודדותו על ראשות מוא"ז אשכול, בפורטל מקומי אשקלון, 1 באפריל 2015
* 

;כתביו
* אורי נעמתי, **[http://www.kkl.org.il/files/hebrew_files/machon-mediniut-karkait/karka-59/karka-59-2005-11.pdf התנתקות - הזדמנות לפיתוח הנגב או עוד החמצה?]**, מכון לחקר מדיניות קרקעית ושימושי קרקע, קק"ל

## הערות שוליים

קטגוריה:רעים (קיבוץ): אישים
קטגוריה:נען: אישים
קטגוריה:בוגרי אוניברסיטת תל אביב
קטגוריה:ראשי המועצה האזורית אשכול
קטגוריה:ישראלים שנולדו ב-1950
סוג'ו

**סוג'ו** (מקוריאנית: **소주**) הוא משקה אלכוהולי מזוקק חסר צבע ובעל טעם נייטרלי; הוא נצרך בדרך כלל כשאינו מהול, בכוסיות מיוחדות.
הסוג'ו נחשב כ"משקה האלכוהולי הפופולרי ביותר בקוריאה" נכון לשנת 2010. רוב מותגי הסוג'ו מיוצרים בקוריאה הדרומית. באופן מסורתי הוא מותסס ומזוקק מאורז, חיטה או שעורה, אך יצרנים מודרניים לעיתים קרובות מחליפים את האורז בעמילנים כגון תפוחי אדמה, בטטות או טפיוקה.

הסוג'ו הוא משקה אלכוהולי חסר צבע אשר רמת האלכוהול שלו משתנה מכ -12.9% ל-53% אלכוהול ל Soju Andong המסורתי, לבין 20% למשקה הנפוץ ביותר כיום. על ידי שימוש בזיקוק בהקפאה, ניתן להגדיל את האחוז הרצוי. נהוג לזקק סוג'ו גם בזיקוק דודי וגם בזיקוק רציף.

## משמעות השם
פירושו המילולי של סוג'ו (燒酒) הוא "משקה שרוף". בשנת 2008, נכללה המילה סוג'ו במילון Merriam-Webster.

## מותגים
יצרן הסוג'ו הגדול בעולם כיום הוא Jinro ומכירות המשקה עמדו בשנת 2008 על 76 מיליון בקבוקים.

## קישורים חיצוניים

* איציק יונה, - "סוג'ו - ידידו הטוב ביותר של הקוריאני", מתוך הבלוג "הקוריאנים".
* JINRO עמוד הבית של המותג הפופולרי ביותר

## הערות שוליים

קטגוריה:משקאות אלכוהוליים
קטגוריה:משקאות מזוקקים
לה גואירה (מדינה)

**לה גואירה** (בספרדית: **La Guaira**) היא אחת מ-23 המדינות המרכיבות את ונצואלה. המדינה, הנמצאת בצפון ונצואלה, גובלת במירנדה במזרח ובדרום, במחוז הבירה של ונצואלה בדרום, בארגואה בדרום ובמזרח, ובים הקריבי בצפון.

המדינה משתרעת על שטח של 1,497 קילומטרים רבועים. במדינה מתגוררים 352,920 תושבים (נכון ל-2011). בירתה והעיר הגדולה ביותר בה היא לה גואירה.

## היסטוריה
הספרדים הגיעו לאזור במאה ה-16, כבשו אותו והוא נותר בשליטתם עד המאה ה-19. הקמת ההתיישבויות הראשונות של הילידים באזור, כמו לה וייה דל רוסאריו ב-1555, לוותה בקרבות קשים עם הילידים המקומיים שבמהלכם רוב האוכלוסייה הילידית הושמדה.

במאה ה-19 קיבלה ונצואלה את עצמאותה. לאחר שהפכה לפדרציה ב-1864, האזור סופח למחוז הבירה של ונצואלה.

בשנות ה-90 של המאה ה-20 גברה הדרישה של המקומיים לאוטונומיה ממחוז הבירה, וב-1998 הממשלה של הנשיא רפאל קלדרה הכריזה על הקמת המדינה החדשה. למדינה הוענק השם "ורגאס" על שמו של חוסה מריה ורגאס, יליד לה גואירה ומי שהיה נשיא ונצואלה במאה ה-19.

באמצע דצמבר 1999, לאחר מספר ימים גשומים באופן חריג, התרחשה בוורגאס סדרה של שיטפונות ומפולות. במהלך האירועים, שזכו לכינוי "טרגדיית ורגאס", הושמדו תשתיות רבות ברחבי המדינה וההערכה היא שנהרגו רבבות בני אדם. חלקים גדולים של ערי החוף נהרסו. בין האתרי תרבות שנפגעו היה מוזיאון של ארמנדו רברון ורוב יצירותיו נהרסו.

ב-2019 ורגאס שינתה את שמה ללה גואירה.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ונצואלה: מדינות
דיאבלרה (הר)

**דיאבלרה** (בצרפתית **Les Diablerets**) הוא הר ברכס האלפים הברניים המתנשא לגובה של 3,210 מטר מעל פני הים, וממוקם בגבול הקנטונים וו וואלה  בשווייץ.

פסגת ההר היא הנקודה הגבוהה ביותר בקנטון וו.
[250px|ימין|ממוזער|מראה פסגת ההר מצידו ה[דרום|דרומי.]]

## גאוגרפיה
ההר נמצא בסמוך לעיירת הנופש והסקי דיאבלרה.

פסגת ההר היא קו הגבול הרשמי שבין העיירות קונטה שבקנטון ואלה ואורמון-דסו ובה שבקנטון וו.

בסמוך לפסגת ההר נמצא קרחון דיאבלרה וכן קרחון טסנפלאורון הנקרא גם קרחון דיאבלרה או קרחון 3000.
[250px|ימין|ממוזער|מראה ההרים [סקס רוז' (משמאל) ודיאבלרה (מימין) והרכבל העולה לפסגה מאגם ריטו]]

## תיירות
ההר הוא חלק מאתר הסקי קרחון 3000 הכולל בנוסף את העיירות גריון ווילאר-סור-אולון, בעיירה דיאבלרה השוכנת למרגלות ההר ניתן למצוא בתי מלון רבים מרכז קניות, ובית ספר לסקי.

ניתן להגיע בקלות לפסגת ההר והקרחונים על ידי רכבל העולה מקול דה פיאו (Col du Pillon) (שנמצא בכביש המקשר בין העיירות דיאבלרה וגשטאט), לפסגת טט או שאמו ומשם ברכבל נוסף לפסגת הטט רוז' שם מתחיל אתר הסקי קרחון 3000 הפתוח גם בימי הקיץ וכולל הפעלות ואקסטרים לכל המשפחה.

## טופוגרפיה
מסיב דיאבלרה כולל גם את ההרים:
* אולדנהורן 
* טט רונד
* סקס רוז'
* טור סט. מרטין
* קילן

## קישורים חיצוניים

* 
* דיאבלרה באתר Hikr
* דיאבלרה באתר summitpost
* האתר הרשמי של קרחון 3000

קטגוריה:וו (קנטון): הרים
קטגוריה:ואלה: הרים
גלטשרהורן (האלפים הברניים)

**גלטשרהורן** (בגרמנית: **Gletscherhorn**) הוא הר ברכס האלפים הברניים המתנשא לגובה של 3,983 מטר מעל פני הים, וממוקם בגבול הקנטונים ברן וואלה בשווייץ.

מאז שנת 2007 ההר הוא חלק מאתר המורשת העולמית יונגפראו-אלטש-ביטשהורן.

## גאוגרפיה
ההר הוא חלק מרכס היונגפראו וממוקם בו בין ההרים אבנפלו (מדרום) ורוטלהורן (מצפון) מדרום ליונגפראו.

למרגלות ההר בצדו הדרום מערבי מתחילה זרוע אלטש הגדולה (Grosse Aletschfirn) של קרחון אלטש.

ההר הוא חלק מקיר לאוטרברונן והוא הקיצוני בו מצד מזרח.

## קישורים חיצוניים

* גלטשרהורן, באתר Hikr

קטגוריה:ברן (קנטון): הרים
קטגוריה:ואלה: הרים
קטגוריה:יונגפראו-אלטש-ביטשהורן
קטגוריה:הרמה הברנית: הרים
פוארטו דסאדו

**פּוּאֶרְטוֹ דֶּסֶאַדוֹ** (בספרדית: **Puerto Deseado**) היא עיר בפרובינציית סנטה קרוס בארגנטינה. העיר שוכנת על הגדה הצפונית של נהר דסאדו, בקרבת המקום בו הוא נשפך אל האוקיינוס האטלנטי, במרחק של 788 קילומטרים מריו גז'גוס, בירת הפרובינציה, ובמרחק של 2,204 קילומטרים מבואנוס איירס, בירת ארגנטינה.

## היסטוריה
האירופאים הראשונים שהגיעו לאזור היו אנשי המשלחת של פרדיננד מגלן ב-1520.

ב-1586 הפריבטיר של תומאס קוונדיש האנגלי "דיזייר" (Desire, מילולית: תשוקה, חשק), ביחד עם שתי ספינות נוספות, נכנסו לשפך הנהר וחנו שם למספר ימים ואחרי כן המשיכו בדרכם. קוונדיש החליט לקרוא למעגן "פורט דיזייר" (Port Desire), על שם ספינת הדגל שלו. ב-1591 קוונדיש הנהיג משלחת נוספת של 5 ספינות, כשהפעם הוא פיקד על ספינה בשם "לסטר גליאון" ואילו ג'ון דייוויס פיקד על הדיזייר. לאחר שהמשלחת לא הצליחה לעבור את מצר מגלן "דייזייר" וספינה נוספת הצליחו לחזור לפורט דיזייר ב-20 במאי 1592 והמתינו שם לשאר הספינות. לאחר שאלו לא חזרו עד אוגוסט הם החליטו להמשיך במסעם, אך בעקבות מזג אוויר גרוע הם נאלצו להגיע לאיי פוקלנד.

ב-1670 הגיע לאזור ג'ון נרבורו (John Narborough) ותבע את האזור לממלכת אנגליה, אך לא נעשתה פעולה רצינית כלשהי כדי להבטיח את השליטה מול התביעה הספרדית לאזור.

ב-1780 אנטוניו דה ביידמה אי נרבאס (Antonio de Biedma y Narváez) הספרדי ייסד את ההתיישבות הראשונה באזור, אך היא ננטשה ב-1784. ב-1790 הוקם במקום מבצר על ידי החברה הימית המלכותית (Real Compañía Marítima) של קרלוס הרביעי, מלך ספרד. המבצר שימש כבסיס למשלחות שיצאו לצוד לווייתנים באזור עד שהוא ננטש ב-1806. בשלב הזה שם המקום כבר תורגם לספרדית - פוארטו דסאדו.

ב-1882 התבצע באזור סקר הידרוגרפי על ידי אנטוניו אונטו. הוא העביר את מסקנותיו למשרד הפנים הארגנטינאי, ולאחר שנמצא שהמקום מתאים להתיישבות העיר הוקמה ב-15 ביולי 1884.

## כלכלה
כלכלת העיר מתבססת על דיג, תיירות והנמל של העיר, מהגדולים באזור.

## תחבורה
פוארטו דסאדו נמצאת על מסלול הכביש הלאומי מספר 281 שמקשר אותה עם הכביש הלאומי מספר 3, העובר מבואנוס איירס ועד אושואיה בפרובינציית טיירה דל פואגו.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סנטה קרוס: ערים
קטגוריה:יישובים שהוקמו ב-1884
קטגוריה:ארגנטינה: ערי נמל
איוואן הרצג

**איוואן הרצג** (בקרואטית: **Ivan Herceg**; נולד ב-10 בפברואר 1990) הוא כדורגלן קרואטי המשחק באולימפיק שטרסבורג בעמדת הבלם.

## קריירה
הרצג התחיל את הקריירה שלו במחלקת הנוער של דינמו זאגרב, בינואר  הושאל לשנה וחצי ללוקומוטיבה זאגרב. בעונתו הראשונה במועדון הוא היה שותף לעלייה של המועדון לליגת העל הקרואטית. בקיץ  שוחרר מדינמו זאגרב וחתם באינטר זפרשיץ'. ב-20 באוגוסט 2011 הבקיע את שער הבכורה שלו בקריירה בהפסד 2-1 לנ.ק. זאגרב.

אחרי 3 עונות באינטר זפרשיץ', בקיץ  הוא חתם במכבי פתח תקווה. ב-24 באוגוסט 2013 ערך את הופעת הבכורה שלו בפתח תקווה בהפסד 1-0 נגד הפועל רעננה. בעונתו הראשונה פתח בכל המשחקים של המועדון, ועזר לו להישאר בליגת העל.

בקיץ  חתם באקדמיקה פושקש מליגת העל ההונגרית בה לא מצא את מקומו ובינואר  חתם בגיאונגנאם מליגת העל של קוריאה הדרומית.

בקיץ  הרצג חתם באולימפיק שטרסבורג.

## קישורים חיצוניים

* 

קטגוריה:כדורגלנים קרואטים
קטגוריה:בלמי כדורגל קרואטים
קטגוריה:קשרי כדורגל קרואטים
קטגוריה:זאגרב: כדורגלנים
קטגוריה:כדורגלני דינמו זאגרב
קטגוריה:כדורגלני לוקומוטיבה זאגרב
קטגוריה:כדורגלני אינטר זאפרשיץ'
קטגוריה:כדורגלני מכבי פתח תקווה
קטגוריה:כדורגלני פושקאש אקדמיה
קטגוריה:כדורגלנים זרים בישראל
קטגוריה:ספורטאים קרואטים בישראל
קטגוריה:ספורטאים קרואטים בצרפת
קטגוריה:קרואטים שנולדו ב-1990
דלווין נדינגה

**דלווין נדינגה** (נולד ב-14 במרץ 1988) הוא כדורגלן עבר קונגולזי ששיחק בעמדת הקשר.

## קריירת מועדונים
נדינגה התחיל את הקריירה שלו במחלקות נוער מקומיות בקונגו. ביולי  עבר לאירופה כאשר חתם בקבוצת אוסר ושיחק עבור קבוצת המילואים של המועדון, בשנת  הצטרף לקבוצה הראשונה. בקיץ  היה על סף חתימה באולימפיק ליון, אך המהלך לא יצא לפועל בסופו של דבר.

בסיום עונת  ירדה אוסר לליגת המשנה ונדינגה חתם במונקו על מנת לעזור לה במאבקי העלייה חזרה לליגה הראשונה. לאחר שעלה עם קבוצתו לליגת העל ואף שיחק שני משחקים בתחילת עונת , הוא הושאל ב-1 באוגוסט 2013 לאולימפיאקוס עד לסיום העונה עם אופציה לרכוש את כרטיס השחקן שלו ב-3 מיליון אירו. לאחר שזכה עם המועדון באליפות בסיום העונה, חתם במועדון תמורת 3.2 מיליון אירו. ב-16 בספטמבר 2014 הבקיע את שער הבכורה שלו באירופה בניצחון 2-3 נגד אתלטיקו מדריד במסגרת שלב הבתים של ליגת האלופות.

ב-10 ביולי 2015 הושאל ללוקומוטיב מוסקבה הרוסית. ב-11 במאי 2016 קיבל את השחרור ממונקו וחתם בלוקומוטיב על חוזה חדש.

בינואר , חתם באנטליהספור עד לסיום העונה.

בפברואר , הצטרף לפאנטוליקוס מליגת העל היוונית.

## קריירה בינלאומית
ב-8 ביוני 2007 ערך את הופעת הבכורה שלו בנבחרת קונגו נגד  במסגרת מוקדמות מונדיאל 2010. נדינגה השתתף עם הנבחרת בגביע אפריקה לאומות 2015.

## תארים
; מונקו
*ליגה 2: 

; אולימפיאקוס
*אליפות יוון: , 
*הגביע היווני: 

;לוקומוטיב מוסקבה 
* הגביע הרוסי: 2016/2017

## קישורים חיצוניים

קטגוריה:כדורגלנים מהרפובליקה של קונגו
קטגוריה:הרפובליקה של קונגו: קשרי כדורגל
קטגוריה:כדורגלני אוסר
קטגוריה:כדורגלני מונקו
קטגוריה:כדורגלני אולימפיאקוס
קטגוריה:כדורגלני לוקומוטיב מוסקבה
קטגוריה:כדורגלני סיוואספור
קטגוריה:כדורגלני אנטליהספור
קטגוריה:כדורגלני פאנטוליקוס
קטגוריה:כדורגלני נבחרת הרפובליקה של קונגו
קטגוריה:כדורגלני גביע אפריקה לאומות 2015
קטגוריה:קונגולזים שנולדו ב-1988
ולדיסלב סטויאנוב

**ולדיסלב סטויאנוב** (בולגרית: Владислав Стоянов; נולד ב-8 ביוני 1987) הוא שוער כדורגל עבר בולגרי.

## קריירת מועדונים
סטויאנוב התחיל את הקריירה שלו במטאלורג פרניק. בגיל 13 הצטרף לאקדמיה של צסק"א סופיה. סטויאנוב לא זכה לשחק עבור הקבוצה הבוגרת וחתם בשנת  בנפטקס בורגס, ובעונתו הראשונה במועדון הושאל לצ'ורנומורץ' פומורואי. בקיץ  חזר לבוגרס ושימש כשוער שלישי. ב-15 באוקטובר 2005 ערך את הופעת הבכורה שלו בבורגס נגד צ'רנו מורה ורנה, בה הצליח לשמור על רשת נקייה.

ביוני  חתם בצ'רנומורץ' בורגס ששיחק אז בליגה השנייה בבולגריה. ב-19 באוגוסט 2006 הוא ערך את הופעת הבכורה שלו בתיקו 1-1 נגד נסבר, אך ברוב העונה שימש כשוער מחליף. בסיום העונה המועדון עלה לליגת העל וסטויאנוב הפך לשוער הראשון של המועדון. ב-28 משחקים בהם שותף במהלך עונת  הוא שמר על רשת נקייה ב-10 מתוכם. בעונת  איבד את מקומו בהרכב.

בינואר  סטויאנוב חתם בשריף טירספול המולדבית. ב-7 במרץ 2010 הוא ערך את הופעת הבכורה שלו בניצחון 0–2 נגד טירספול. בתשעת המשחקים הראשונים בהם שותף במדי שריף, הוא שמר על שער נקי. ב-4 באוגוסט 2010 הוא הציל שלושה פנדלים בדו-קרב בעיטות הכרעה בסופן ניצחה שריף את דינמו זאגרב 5-6 ועלתה לשלב הפלייאוף של מוקדמות ליגת האלופות. ב-18 בדצמבר 2010 נבחר לשוער השנה במולדובה.

ב-11 בינואר 2013 חזר לבולגריה כאשר חתם בלודוגורץ ראזגרד. בחמשת משחקיו הראשונים במועדון הוא רשם ספג רק במשחק אחד, והוא גם היה שותף לעלייה ההיסטורית של המועדון לשמינית גמר הליגה האירופית. ב-27 באוגוסט 2014 הורחק במסגרת פלייאוף ליגת האלופות דקה לפני סיום הארכה, אך בסופו של דבר לודוגורץ עלתה לשלב הבתים לאחר שניצחה בדו-קרב בעיטות הכרעה. ב-1 באוקטובר 2014 הדף פנדל מרגליו של כריסטיאנו רונאלדו בשלב הבתים של ליגת האלופות, אך לודוגורץ הפסידה בסיום 1–2.

## קריירה בינלאומית
ב-12 באוקטובר 2010 ערך את הופעת הבכורה שלו בנבחרת בולגריה במשחק ידידות נגד .

## תארים
; שריף טירספול
*אליפות מולדובה: , 
*הגביע המולדבי: 

; לודוגורץ ראזגרד
*אליפות בולגריה: , , , , 
*הגביע הבולגרי: 
*הסופר קאפ הבולגרי: 

; אישיים
*שוער השנה בליגה הבולגרית: , 
*שחקן השנה בבולגריה: 

## קישורים חיצוניים

קטגוריה:כדורגלנים בולגרים
קטגוריה:שוערי כדורגל בולגרים
קטגוריה:כדורגלני נפטוצ'ימיק בורגס
קטגוריה:כדורגלני צ'רנומורץ בורגס
קטגוריה:כדורגלני שריף טירספול
קטגוריה:כדורגלני לודוגורץ ראזגרד
קטגוריה:כדורגלני נבחרת בולגריה
קטגוריה:בולגרים שנולדו ב-1987
קוד מזהה בין-לאומי

**קוד מזהה בין-לאומי** הוא שם כולל לשיטות סיווג למסמכים אלקטרוניים ופיזיים הנהוגות בעולם. הקוד מופיע כחלק מציטוטי מקורות במאמרים, בוויקיפדיות שונות ובכל מקום אחר בו חשוב לדייק בהפניה למקור, בדרך כלל עקב זכויות יוצרים.

## סוגי הקוד

*
קטגוריה:שיטות ותקנים בספרנות
קטגוריה:הוצאה לאור
קטגוריה:מאגרי מידע
קטגוריה:ספריות דיגיטליות
קטגוריה:תקנים בתחום המחשוב
משה אבוטבול (כדורגלן)

**משה אבוטבול** (נולד ב-11 באוגוסט 1984) הוא כדורגלן עבר ישראלי ששיחק בעמדת הקשר האחורי.

## קריירה
אבוטבול התחיל את הקריירה שלו במחלקת הנוער של מועדון ספורט אשדוד. לאחר שלא זכה לדקות משחק, עבר להפועל רעננה. בקיץ  חתם בהפועל רמת-גן גבעתיים והיה שותף לחזרה שלה לליגת העל לאחר שני עשורים. בקיץ  חתם בהפועל אשקלון ובינואר  עבר למכבי עירוני בת ים לאחר שלא זכה לדקות משחק באשקלון. בתחילת עונת  הבקיע 6 שערים עבור בת ים, ובינואר  הצטרף להפועל ניר רמת השרון על מנת לעזור לה במאבקי העלייה לליגת העל. ב-28 בפברואר 2011 הבקיע את שער הניצחון עבור קבוצתו נגד בית"ר שמשון תל אביב בדקה ה-95. ארבעה ימים לאחר מכן הבקיע את שער השוויון בדקה ה-90 נגד אחווה עראבה. בסיום העונה עלה עם המועדון לליגת העל.

ב-27 באוגוסט 2011 ערך את הופעת הבכורה שלו בליגת העל, בהפסד 1–2 להפועל ראשון לציון. ב-21 בספטמבר 2011 הבקיע את שער הבכורה שלו בליגת העל בניצחון 3–1 נגד מכבי תל אביב. בסיום עונת 2012/2013 היה אחד מהשחקנים החשובים במערך של קבוצתו שסיימה במקום השישי בליגה, הישג השיא של המועדון.

בקיץ  חתם בעירוני קריית שמונה. כבר בהופעת הבכורה שלו הבקיע את שער הבכורה שלו במועדון בהפסד 1–3 למכבי חיפה. בדצמבר  קרע את הרצועה הצולבת, וחזר לשחק רק שנה לאחר מכן.

ב-4 בפברואר 2015 חתם בהפועל רעננה, ובתום העונה שוחרר מהמועדון.

## קישורים חיצוניים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מועדון ספורט אשדוד
קטגוריה:כדורגלני הפועל רעננה
קטגוריה:כדורגלני הפועל רמת גן
קטגוריה:כדורגלני הפועל אשקלון
קטגוריה:כדורגלני מכבי עירוני בת ים
קטגוריה:כדורגלני הפועל רמת השרון
קטגוריה:כדורגלני עירוני קריית שמונה
קטגוריה:אשדוד: כדורגלנים
קטגוריה:ישראלים שנולדו ב-1984
אלן קלמט

**אלן קלמט** (בצרפתית: **Alain Calmat**; נולד ב-31 באוגוסט 1940) הוא פוליטיקאי, ומחליק אמנותי על קרח צרפתי-יהודי. הוא אלוף עולם (גטבורג 1965), סגן אלוף אולימפי (אינסברוק 1964), 3 פעמים ברציפות אלוף אירופה (1962–1964) ו-5 פעמים אלוף צרפת (1958, 1962 - 1965) בהחלקה אמנותית על קרח ליחידים. הוא זכה לכבוד להדליק את הלפיד האולימפי בטקס הפתיחה של אולימפיאדת גרנובל (1968). קלמט כיהן כשר הנוער והספורט של צרפת (1984 - 1986) וכראש עיר (ליברי-גרגן).

## קורות חיים
קלמט נולד בפריז למשפחה יהודית. הוא החל להחליק על הקרח בגיל 9.

באולימפיאדת קורטינה ד'אמפצו (1956) סיים קלמט בתחרות לגברים במקום תשיעי.

באולימפיאדת סקוו ואלי (1960) סיים קלמט בתחרות לגברים במקום שישי. באליפות העולם בהחלקה אמנותית על הקרח שנערכה בוונקובר, קנדה, זכה קלמט במדליית ארד בתחרות לגברים.

### אלוף אירופה
באליפות אירופה בהחלקה אמנותית על הקרח שנערכה בז'נבה מרץ 1962 זכה קלמט לראשונה במדליית זהב בתחרות לגברים לפני קרול דיבין מצ'כוסלובקיה ומנפרד שנלדורפר ממערב גרמניה. כשבועיים לאחר מכן, באליפות העולם בהחלקה אמנותית על הקרח שנערכה בפראג, צ'כוסלובקיה הוא זכה במדליית ארד בתחרות לגברים, אחרי דונלד ג'קסון מקנדה וקרול דיבין.

באליפות העולם בהחלקה אמנותית על הקרח שנערכה בקורטינה ד'אמפצו, איטליה בשנת 1963, זכה קלמט במדליית כסף בתחרות לגברים.

### סגן אלוף אולימפי
באולימפיאדת אינסברוק (1964) זכה קלמט במדליית כסף בתחרות לגברים, אחרי מנפרד שנלדורפר ולפני סקוט אלן מארצות הברית. שלושה שבועות לאחר מכן, באליפות העולם בהחלקה אמנותית על הקרח שנערכה בדורטמונד, מערב גרמניה הוא זכה במדליית כסף בתחרות לגברים, אחרי מנפרד שנלדורפר ולפני קרול דיבין מצ'כוסלוביה.

### אלוף עולם
באליפות העולם בהחלקה אמנותית על הקרח שנערכה בקולורדו ספרינגס, ארצות הברית בשנת 1965, זכה קלמט במדליית זהב בתחרות לגברים, לפני סקוט אלן מארצות הברית ודונלד נייט מקנדה.

## חייו האישיים
### רופא
קלמט למד רפואה והתמחה בכירורגיה. הוא השתתף בצוות שפיתח את השתלת הלב הראשונה בצרפת.

### פוליטיקאי
קלמט חבר במפלגה הסוציאליסטית הצרפתית. בשנים 1984–1986 הוא כיהן כשר הנוער והספורט בממשלתו של לורן פביוס. בשנים 1986 - 1993 הוא נבחר לבית המחוקקים מטעם מחוז שר, שבמרכז צרפת. בשנת 1995 כיהן כראש עיריית ליברי-גרגן, 15 ק"מ צפונית מזרחית לפריז. בשנת 1997 הוא נבחר לאספה הלאומית הצרפתית וכיהן בתפקיד זה עד לשנת 2002. הוא נבחר מחדש לראשות עיריית ליברי-גרגן בשנת 2001 ושימש בתפקיד זה עד לשנת 2014.

## הישגים בולטים

## קישורים חיצוניים

קטגוריה:מחליקים אמנותיים על קרח צרפתים
קטגוריה:אלופי עולם: החלקה אמנותית
קטגוריה:ספורטאים יהודים צרפתים
קטגוריה:מחליקים אמנותיים על קרח יהודים
קטגוריה:אלופי עולם יהודים
קטגוריה:רופאים יהודים צרפתים
קטגוריה:פוליטיקאים יהודים צרפתים
קטגוריה:חברי המפלגה הסוציאליסטית הצרפתית
קטגוריה:חברי האספה הלאומית של צרפת
קטגוריה:יהודים חברי הפרלמנט הצרפתי
קטגוריה:ראשי עיריות בצרפת
קטגוריה:שרי ממשלת צרפת
קטגוריה:מדליקי הלפיד האולימפי
קטגוריה:חברי היכל התהילה של הספורטאים היהודים: צרפתים
קטגוריה:מחליקים אמנותיים על קרח באולימפיאדת קורטינה ד'אמפצו (1956)
קטגוריה:מחליקים אמנותיים על קרח באולימפיאדת סקוו ואלי (1960)
קטגוריה:מחליקים אמנותיים על קרח באולימפיאדת אינסברוק (1964)
קטגוריה:זוכי מדליית כסף אולימפית מצרפת
קטגוריה:צרפתים שנולדו ב-1940
אבילס

**אבילס** (בספרדית ובאסטורית: **Avilés**) היא עיר בקהילה האוטונומית אסטוריאס בספרד. העיר שוכנת על גדות שפך נהר בקרבת חופה הצפוני של אסטוריאס, במרחק של 27 קילומטרים צפונית לאוביידו, בירת אסטוריאס.

## היסטוריה
מקור שמה של העיר הוא בהתיישבות הרומאית ששכנה באזור ושמה היה אביליוס.

האזכור הראשון לאבילס הוא מסמך מתחילת המאה ה-10, בו היא מתוארת כעיירה עם נמל. במהלך ימי הביניים אבילס הייתה אחת מערי הנמל החשובות ביותר במפרץ ביסקאיה, והיא הייתה חשובה מאוד בסחר במלח. ב-1479, לאחר שפרצה שרפה באבילס שהחריבה חלקים ממנה, הוענק לה על ידי המלכים הקתוליים רישיון לקיים שוק בימי שני כדי שתוכל להשתקם.

עם תחילת העת החדשה חשיבות הנמל ירדה והעיר החלה להסתמך על ענפים אחרים, כמו חקלאות.

במאה ה-19 אבילס החלה לעבור הליך תיעוש. התיעוש המשיך גם במאה ה-20 והביא לעלייה בחשיבות הנמל של אבילס ולהגדלתו. אירועי המרד באסטוריאס ב-1934 ומלחמת האזרחים בשנים שלאחר מכן הותירו שובל של הרס ומוות באבילס. העיר הצליחה להשתקם והתיעוש המשיך בעיקר בשנות ה-50 של המאה ה-20.

## כלכלה
כלכלת העיר מסתמכת בעיקר על תעשייה, כשבעיר נמצא מפעל גדול לייצור פלדה של התאגיד ארסלורמיטל (ArcelorMittal).

## ערים תאומות
* 
* 
* 
* 

## קישורים חיצוניים

* 
* 

קטגוריה:אסטוריאס: ערים
קטגוריה:מפרץ ביסקאיה: ערי נמל
פרידקין

**פרידקין** (**Friedkin**) הוא שם משפחה שמשמעותו "ילד השלום". שם זה קשור בשם המקראי שלמה.

## הערות שוליים

קטגוריה:שמות משפחה
קטגוריה:שמות משפחה פטרונימיים
סטויאנוב

**סטויאנוב** (בבולגרית: **Стоянов**) הוא שם משפחה, כשהשם מתייחס לנקבה הוא: **סטויאנובה**.

קטגוריה:שמות משפחה
קטגוריה:שמות משפחה בולגריים
קטגוריה:שמות משפחה פטרונימיים
Heal

**Heal** (מאנגלית: **לרפא**) הוא האלבום הרביעי והאחרון של להקת הת'ראש מטאל האמריקאית סייקרד רייך. שיר 12 הוא גרסת כיסוי לשיר של להקת הפּאנק האמריקאית Fear, *Beef Bologna*.

## רשימת שירים
כל השירים נכתבו והולחנו על ידי פיל רינד, למעט כאשר כתוב אחרת.

## מבצעים
**סייקרד רייך**
*פיל רינד - שירה, גיטרה בס
*ויילי ארנט - גיטרה
*ג'ייסון רייני - גיטרה
*דייב מקליין - תופים

## קישורים חיצוניים

* ביקורת על האלבום באתר ''Allmusic''

קטגוריה:אלבומי סייקרד רייך
הבחירות הכלליות בניגריה 2015

**הבחירות הכלליות בניגריה 2015** התקיימו ב-28 במרץ 2015 ובמהלכן נבחר הנשיא ונציגי בית הנבחרים והסנאט. הנשיא המכהן גודלאק ג'ונתן התמודד על כהונה נוספת של ארבע שנים, אולם הפסיד למועמד האופוזיציה מוחמדו בוהארי, שעלה לשלטון בשנות ה-80 בהפיכה צבאית. זאת הייתה הפעם הראשונה בתולדות ניגריה שבה נשיא מכהן מפסיד בבחירות חוזרות והפעם הראשונה שבה מתחלף השלטון במדינה באופן דמוקרטי. הבחירות, שהיו אמורות להתקיים ב-14 בפברואר 2015, נדחו בשישה שבועות בשל הלחימה עם ארגון בוקו חראם בצפון-מזרח המדינה. ההצבעה בבחירות התארכה ביום אחד והסתיימה ב-29 במרץ, בשל בעיות טכניות עם הכרטיסים הביומטריים של המצביעים, שבהם נעשו שימוש לראשונה. ג'ונתן הודה בהפסדו ב-31 במרץ, עם ספירת הקולות, שמהן עלה כי הוא קיבל כ-2.5 מיליון קולות פחות מבוהארי. בבחירות התמודדו 12 מועמדים נוספים, אולם הם זכו באחוזי תמיכה שוליים.

## רקע

קמפיין הבחירות של שני המועמדים עסק בעיקר במלחמה בטרור. במהלך כהונתו של גודלאק ג'ונתן התגברה פעילותו של ארגון הטרור בוקו חראם בצפון-מזרח המדינה ושנת 2014 הייתה הקטלנית ביותר מאז החלה ההתקוממות ב-2009. במהלך 2014 נהרגו כ-10,000 בני אדם, בהם יותר מ-6,000 אזרחים. הארגון כבש שטחים נרחבים בצפון-מזרח המדינה והיה אחראי למעשי רצח, ביזה וחטיפת נשים ונערים המוניים, שהבולט ביותר בהם היה חטיפת הנערות בצ'יבוק בחודש אפריל. הנשיא ג'ונתן זכה לביקורת נוקבת על כך שהארגון נוחל הצלחות מול הצבא המתקדם ביותר במערב אפריקה והפופולריות שלו בקרב הציבור ירדה בעקביות, במיוחד בצפון המוסלמי. בתחילת 2015 הצטרפו למלחמה בבוקו חראם צ'אד, קמרון וניז'ר, שחששו מהתפשטות הארגון אל גבולותיהן. המבצע הצבאי המשותף הצליח להדוף את לוחמי הארגון ממעוזיהם ונשיא ניגריה ניסה לזקוף את ההצלחות בשטח לזכותו כדי לשפר את מעמדו.

מוחמדו בוהארי, שבעבר קרא להחלת חוקי השריעה בצפון המדינה, הבטיח במהלך הקמפיין למגר את הארגון תוך זמן קצר. הוא טען כי הארגון מעוות את האסלאם והבטיח כי לא ינהל עמו שיחות שלום. כמו כן, הוא התנגד לעובדה שצ'אד מובילה את הלחימה בבוקו חראם והצהיר כי תחת שלטונו המשימה תוטל על צבא ניגריה.

ב-8 בפברואר 2015, שישה ימים לפני מועד הבחירות המקורי, הודיעה ועדת הבחירות הלאומית של ניגריה כי היא דוחה בשישה שבועות את הבחירות במדינה. הוועדה נימקה זאת בשל הצורך לאפשר לכוח האזורי להיערך ולתגבר את האבטחה באזורים בצפון המדינה שתחת שליטת בוקו חראם.

ב-26 במרץ, יומיים לפני פתיחת הקלפיות, דחה בית המשפט דיון בעתירה נגד בוהארי, שנועדה למנוע ממנו להתמודד בבחירות, עד ה-22 באפריל. תומכיו של הנשיא ג'ונתן ניסו לפסול את יריבו העיקרי על בסיס הטענה שבוהארי זייף את תעודת התיכון שלו.

## מהלך הבחירות
הבחירות החלו ב-28 במרץ בשעה 7:00 בבוקר ו-120,000 תחנות הצבעה נפרסו ברחבי המדינה. עם זאת, ההצבעה התארכה ביום נוסף באזורים שבהם היו בעיות טכניות עם קוראי הכרטיסים הביומטריים. כמו כן, ביום הראשון של ההצבעה רצח ארגון בוקו חראם 14 בני אדם בצפון-מזרח המדינה - שלושה מהם במדינת יובה ובמדינת גומבה השכנה נרצחו 11 בני אדם נוספים, בהם מועמד לקונגרס של ניגריה מטעם האופוזיציה. בנוסף לכך, נפרץ האתר הרשמי של ועדת הבחירות הלאומית בידי קבוצה שמכנה את עצמה "צבא הסייבר של ניגריה". על פי נתוני ועדת הבחירות של ניגריה, בשני ימי ההצבעה ניצלו 29,432,083 אזרחים את זכותם הדמוקרטים והלכו לקלפי, אך אחוז ההצבעה היה נמוך ועמד על 42.76% מכלל בעלי זכות הבחירה.

## תוצאות הבחירות

## קישורים חיצוניים

* 

## הערות שוליים

קטגוריה:ניגריה: היסטוריה
ניגריה
קטגוריה:2015 בפוליטיקה
ניגריה
קטגוריה:2015 באפריקה
Still Ignorant

**Still Ignorant** (מאנגלית: **עדיין [[בערות|בער]]**) הוא אלבום הופעה וההקלטה האחרונה של להקת הת'ראש מטאל הגרמנית סייקרד רייך. האלבום יצא לאור בנובמבר 1997, ומציג את חזרתו של המתופף המקורי של הלהקה, גרג הול, לאחר היעדרות של שש שנים.

## רשימת שירים
כל השירים נכתבו והולחנו על ידי פיל רינד, למעט כאשר מצוין אחרת.

## מבצעים
**סייקרד רייך**
*פיל רינד - שירה, גיטרה בס
*ויילי ארנט - גיטרה
*ג'ייסון רייני - גיטרה
*גרג הול - תופים

## קישורים חיצוניים

* ביקורת על האלבום באתר ''Allmusic''

קטגוריה:אלבומי סייקרד רייך
קטגוריה:אלבומי הופעה באנגלית
אריק רדפורד

**אריק רדפורד** (באנגלית: **Eric Radford**; נולד ב-27 בינואר 1985) הוא מחליק אמנותי על קרח קנדי, אלוף אולימפי (פיונגצ'אנג 2018), אלוף העולם פעמיים ברציפות (שאנגחאי 2015 ובוסטון 2016) ו-5 פעמים ברציפות אלוף קנדה (2012 - 2016) בהחלקה אמנותית על קרח לזוגות ביחד עם מייגן דוהאמל.

## ביוגרפיה
רדפורד נולד בוויניפג מניטובה וגדל ברדלייק אונטריו. הוא החל להחליק על הקרח בגיל 8. בגיל 14 עבר לקנורה, בגיל 15 עבר לוויניפג ואחר כך למונטריאול ובגיל 16 עבר לטורונטו. הוא מנגן בפסנתר וכותב מוזיקה. הוא בוגר אוניברסיטת יורק במוזיקה.

בשנת 2003 התחרה רדפורד בתחרות הזוגות עם שרה בורק, בשנת 2005 הוא התחרה עם רייצ'ל קירקלנד וסיים ביחד איתה פעמיים במקום חמישי באליפות קנדה (2007 ו-2008) ובמקום שביעי (2009) ובשנת 2010 התחרה עם אן-מרי גירו וסיים עימה במקום שמיני באליפות קנדה. 

בשנת 2011 הוא החל להתחרות עם מייגן דוהאמל וזכה ביחד איתה במקום שני באליפות קנדה ובמקום שביעי באליפות העולם שנערכה במוסקבה רוסיה בתוצאה של 173.03 נקודות.

בשנת 2012 הוא זכה לראשונה במדליית זהב ביחד עם דוהמאל באליפות קנדה ובמקום חמישי באליפות העולם שנערכה בניס צרפת בתוצאה של 185.41 נקודות.

באליפות העולם בהחלקה אמנותית על הקרח שנערכה בלונדון אונטריו במרץ 2013 זכה רדפורד במדליית ארד בתחרות הזוגות ביחד עם דוהאמל בתוצאה של 204.56  נקודות, אחרי זוג מרוסיה (225.71 נקודות) וזוג מגרמניה (205.56 נקודות).

### מדליית כסף אולימפית
באולימפיאדת סוצ'י (2014) זכה רדפורד במדליית כסף בתחרות הקבוצתית לאחר שהשתתף בתחרות הזוגות עם דוהאמל. במדליית זהב זכתה רוסיה ובמדליית ארד זכתה ארצות הברית. בתחרות לזוגות הוא סיים במקום שביעי ביחד עם דוהאמל בתוצאה של 199.53 נקודות. חודש לאחר מכן, באליפות העולם בהחלקה אמנותית על הקרח שנערכה בסאיטאמה שביפן הוא זכה במדליית ארד בתחרות לזוגות ביחד עם דוהאמל בתוצאה של 210.84 נקודות, אחרי זוג מגרמניה (224.88 נקודות) וזוג מרוסיה (215.92 נקודות).

### יציאה מהארון
בריאיון לעיתון *אאוטספורט* שנערך בדצמבר 2014 יצא רדפורד מהארון כהומו ובכך היה למחליק הקרח האמנותי הראשון בהיסטוריה שיצא מהארון בשיא הקריירה שלו ולא בשלהי הקריירה או בסיומה ולפני התחרות החשובה מכולן, אליפות העולם.

### אלוף עולם
באליפות העולם בהחלקה אמנותית על הקרח שנערכה בשאנגחאי סין במרץ 2015 זכה רדפורד במדליית זהב בתחרות הזוגות ביחד עם דוהאמל בתוצאה של 221.53 נקודות, לפני שני זוגות מסין (214.12 נקודות ו-212.77 נקודות). בכך היה למחליק הקרח האמנותי הראשון בהיסטוריה שזכה בתואר העולמי שהוא הומו גלוי.

## הישגים בולטים
### עם [[מייגן דוהאמל]]

### עם אן-מרי גירו

### עם רייצ'ל קירקלנד

### קריירה ביחידים

## קישורים חיצוניים

* אריק רדפורד ביחד עם מייגן דוהאמל - ISU

קטגוריה:מחליקים אמנותיים על קרח קנדים
קטגוריה:אלופי עולם: החלקה אמנותית
קטגוריה:מחליקים אמנותיים על קרח להט"בים
קטגוריה:ספורטאים להט"בים קנדים
קטגוריה:מחליקים אמנותיים על קרח באולימפיאדת סוצ'י (2014)
קטגוריה:מחליקים אמנותיים על קרח באולימפיאדת פיונגצ'אנג (2018)
קטגוריה:אלופים אולימפיים: החלקה אמנותית
קטגוריה:אלופים אולימפיים מקנדה
קטגוריה:בוגרי אוניברסיטת יורק
קטגוריה:קנדים שנולדו ב-1985
The Cancer Empire

**The Cancer Empire** (בעברית: **אימפריית ה[[סרטן (מחלה)|סרטן]]**) הוא האלבום השני של להקת הדת' מטאל המלודי זונריה. האלבום יצא לאור באוקטובר 2008. שיר 11 הוא גרסת כיסוי לשיר של להקת הפופ רוק Tears for Fears.

## רשימת שירים
כל השירים נכתוב והולחנו על ידי זונריה, למעט שיר 11.

## מבצעים
**זונריה**
*סימון ברגלונד - שירה, גיטרה
*אמיל נייסטרום - גיטרה
*מרקוס אקבו - גיטרה בס
*עמנואל אייזקסון - תופים

## ראו גם
*זונריה

## קישורים חיצוניים
* 

קטגוריה:אלבומי דת' מטאל
Endless Pain

**Endless Pain** (מאנגלית: **כאב אינסופי**) הוא אלבום הבכורה של להקת הת'ראש מטאל הגרמנית קריאייטור. האלבום יצא לאור באוקטובר 1985.

## רשימת שירים
כל השירים נכתבו והולחנו על ידי קריאייטור.

## מבצעים
**קריאייטור**
*מיל פטרוזה - גיטרה, שירה בשירים 2, 4, 6, 8, 10
*יורגן רייל - תופים, שירה בשירים 1, 3, 5, 7, 9
*רוב פיורטי - גיטרה בס

**הפקה**
*הורסט מולר - הפקה
*קרל-אולריך וולטרבאך - הפקה בפועל

## קישורים חיצוניים

* האלבום באתר הרשמי של הלהקה
* ביקורת על האלבום באתר ''Allmusic''

קטגוריה:אלבומי בכורה מ-1985
קטגוריה:אלבומי קריאייטור
אנה ערביה

**אנה ערביה** הוא סרט קולנוע ישראלי-צרפתי בבימויו של עמוס גיתאי שיצא להקרנה בבתי הקולנוע בשנת 2013. הסרט הוא סרט דרמה שמורכב כולו משוט אחד ארוך. הסרט הוצג בתחרות המרכזית של פסטיבל ונציה ה-70.

## תקציר העלילה
סיפורן של שבע דמויות המתגוררות במובלעת סיפית בין יפו לבת-ים, הנקודה האחרונה באזור שטרם הפכה מוצר נדל"ני. בפרדס קטן בו קיימים מספר מבנים, המשמשים למחיה ולמוסך מאולתר, חיים חברי קהילה קטנה, שהתנהלותם כמו נעשית על ציר זמן שונה לחלוטין מזה של העיר הסובבת אותם. עיתונאית צעירה בשם יעל (יובל שרף) מגיעה למקום כדי להתחקות אחר סיפור מסתורי, המלווה את מותה של אם המשפחה, אנה, שנולדה במחנה ריכוז בפולין ונישאה אחרי הגעתה ארצה ליוסוף. הדמויות אותן יעל פוגשת מספרות לה על חייהן, על החלומות שלהן, התקוות, הרומנים, התשוקות והאכזבות. במארג של פיסות זיכרונות, מציג הסרט מסע בין ההווה של הדמויות לטראומות העבר שלהן וחושפות את התהוות יחסיהן האינטימיים, במקביל למאורעות ומוראות ההיסטוריה.

## קישורים חיצוניים

* אנה ערביה באתר סרט
* אנה ערביה באתר וואלה!

## הערות שוליים

קטגוריה:סרטי עמוס גיתאי
קטגוריה:סרטים בשוט אחד
שמואל לופו

250px|ממוזער|שמאל|שמואל לופו
**שמואל לופו** (תר"כ 1860 – תש"א 1941) היה איש חינוך ואיש ציבור יהודי. כיהן כמנהל בתי הספר של כי"ח בבולגריה, בטורקיה ובארץ ישראל. היה מראשי העדה הספרדית בירושלים.

## ביוגרפיה
נולד ברוסג'וק שבבולגריה לעזריה לופו, ממשפחה יהודית ממוצא רומני. בילדותו התייתם מאביו. קיבל חינוך תורני אצל מנחם פרחי והרב חיים בז'רנו. השתלם בבית המדרש למורים של כי"ח בפריז.

בתום לימודיו נשלח אל העיר פיליפופולי שבבולגריה לייסד בה בית ספר מטעם כי"ח. בשנת 1883 עבר לנהל את בית הספר של כי"ח באדריאנופול שבטורקיה וכיהן בתפקיד כעשרים שנה.

בשנת 1903 עלה לארץ ישראל לנהל את בית הספר החקלאי מקוה ישראל של חברת כל ישראל חברים, וכיהן בתפקיד כעשר שנים. בתחילת מלחמת העולם הראשונה עבר לירושלים לנהל את בית הספר של כי"ח בירושלים, לאחר התפטרותו של אלברט ענתבי.

לאחר מלחמת העולם הראשונה עמד בראש העדה הספרדית בירושלים. כמו כן, כיהן כסגן נשיא הקהילה העברית המאורגנת וחבר הנשיאות של ועד העיר. בשנת 1920 נמנה בין מייסדי הסתדרות הספרדים. היה חבר אספת הנבחרים הראשונה. היה פעיל בארגונים שונים, ובהם ועד הסיוע האמריקאי בירושלים וועד היתומים שעל יד ועד הצירים.

בסוף שנות העשרים, לקראת הגיעו לגיל שבעים, פרש מתפקידיו הציבוריים ועבר להתגורר בפריז. מת בניס בשנת 1941.

## לקריאה נוספת
* לוסיאן זאב הרשקוביץ, "שמואל לופו ויהודי רומניה 1902–1914: מכתבים מארכיון בית הספר מקוה ישראל". דברי הקונגרס העולמי ה-11 למדעי היהדות. חטיבה ב': תולדות עם ישראל. כרך ב': העת החדשה. ירושלים, 1994, ע' 191–197

## קישורים חיצוניים
*
*מכתב לשמואל לופו, מתוך הספר "האיש על החומה"

קטגוריה:אנשי חינוך יהודים
קטגוריה:אנשי העלייה השנייה
קטגוריה:חברי אספת הנבחרים הראשונה
קטגוריה:יורדים מארץ ישראל
קטגוריה:מנהלי בתי ספר של כי"ח
קטגוריה:ארץ-ישראלים שנולדו ב-1860
קטגוריה:ארץ-ישראלים שנפטרו ב-1941
הטופולוגיה הקומפקטית-פתוחה

**הטופולוגיה הקומפקטית-פתוחה** (**Compact-Open topology**) היא טופולוגיה על מרחב הפונקציות הרציפות ממרחב טופולוגי אחד לאחר. זו הטופולוגיה הסטנדרטית בתחומים שונים, כמו במרחבי פונקציות ובתורת ההומוטופיה, בפרט במרחבים נוצרים קומפקטית.

## הגדרה

יהיו X,Y שני מרחבים טופולוגיים. נסמן ב-C(X,Y) את אוסף הפונקציות הרציפות ביניהם.

על קבוצה זו נגדיר תת בסיס לטופולוגיה בתור אוסף הקבוצות \{f:X \to Y \mid f(C) \subset U\}, כאשר C \subset X קומפקטית ו-U \subset Y פתוחה. הטופולוגיה הנוצרת נקראת, כאמור, **הטופולוגיה הקומפקטית-פתוחה**. (תת הבסיס בדרך כלל אינו בסיס לטופולוגיה).

אם X מרחב האוסדורף, אז כדי לבנות תת-בסיס מספיק להתחיל מתת בסיס של Y; כלומר, אם S_0 תת-בסיס של Y, אז \{f:X \to Y \mid f(C) \subset U\} לכל U \in S_0 ו-C \subset X קומפקטית, אף הוא תת-בסיס.

## תכונות כלליות

לדוגמה, המרחב C(\{a\},Y) הומיאומורפי ל-Y.

אם X,Y,Z מרחבים, כאשר Y קומקפטי מקומית, אז פונקציית ההרכבה C(Y,Z) \times C(X,Y) \to C(X,Z) היא רציפה. בפרט, אם X הוא נקודון, אז העתקת ההצבה e(f,x)=f(x) רציפה. טענה זו שימושית במיוחד בתורת המרחבים הנוצרים קומפקטית.

המרחב C(X,Y) מקבל בירושה תכונות רבות של המרחב Y. למשל, אם המרחב Y מקיים את אחת מאקסיומות המנייה T_0,T_1,T_2,T_3,T_{3 \frac{1}{2}}, גם C(X,Y) מקיים אותה.

## מרחב הפונקציות כאשר Y מטרי

בסעיף זה נניח ש-Y מטרי, עם מטריקה d.

ההתכנסות בטופולוגיה הקומפקטית-פתוחה שקולה לטופולוגיית ההתכנסות הקומפקטית. כלומר, סדרה של פונקציות \ f_n : X \rightarrow Y מתכנסת תחת הטופולוגיה הקומפקטית-פתוחה אל הפונקציה f : X \rightarrow Y, אם ורק אם \ \sup_{x\in K} d(f_n(x),f(x)) \rightarrow 0 לכל תת-קבוצה קומפקטית \, K \subset X (עובדה זו נכונה גם במקרה הכללי יותר, כאשר Y מרחב אחיד).

נניח כעת, בנוסף לכך ש-Y מטרי, גם ש-X קומפקטי. אז C(X,Y) עצמו הוא מרחב מטרי, עם המטריקה \ d(f,g) = \sup_{x \in X} d(f(x),g(x)). בדומה לזה, אם Y מרחב נורמי, אז C(X,Y) הוא מרחב נורמי (עם המטריקה שהוגדרה לעיל). המקרה המיוחד \ Y = \mathbb{R} הוא בעל חשיבות מרכזית באנליזה פונקציונלית. משפט אסקולי-ארצלה קובע שעבור תת-קבוצה \,F \subset C(X,\mathbb{R}), הסגור  \overline{F} קומפקטי אם ורק אם הקבוצה חסומה במידה שווה ורציפה במידה אחידה.

## ראו גם
*טופולוגיה חסומה-פתוחה 

## קישורים חיצוניים
* 

קומפקטית-פתוחה
קומפקטית-פתוחה
Terrible Certainty

**Terrible Certainty** (מאנגלית: **כנות נוראה**) הוא האלבום השלישי של להקת הת'ראש מטאל הגרמנית קריאייטור. האלבום יצא לאור בספטמבר 1987. שיר 10 הוא גרסת כיסוי לשיר של להקת ההבי מטאל רייבן.
## רשימת שירים
כל השירים נכתבו והולחנו על ידי מיל פטרוזה, למעט שיר 10.

*שירים 9-13 לקוחים מהמיני אלבום Out of the Dark...Into the Light.

## מבצעים
**קריאייטור**
*מיל פטרוזה - שירה, גיטרה
*יוּרג טרזביאטובסקי - גיטרה
*רוברטו פיורטי - גיטרה בס
*יורגן רייל - תופים, שירה בשיר 4

## קישורים חיצוניים

קטגוריה:אלבומי קריאייטור
Flag of Hate

**Flag of Hate** (מאנגלית: **דגל של שנאה**) הוא מיני אלבום של להקת הת'ראש מטאל הגרמנית קריאייטור. האלבום יצא לאור באוגוסט 1986.

## רשימת שירים
כל השירים נכתבו והולחנו על ידי קריאייטור.

*כל השירים נכללו גם בהוצאה המחודשת של האלבום Pleasure to Kill.

## מבצעים
*מיל פטרוזה - שירה, גיטרה
*רוב פיורטי - גיטרה בס
*יורגן רייל - תופים

## קישורים חיצוניים

* האלבום באתר הרשמי של הלהקה
* ביקורת על האלבום באתר ''Allmusic''

קטגוריה:אלבומי קריאייטור
מייגן דוהאמל

**מייגן דוהאמל** (באנגלית: **Meagan Duhamel**; נולדה ב-8 בדצמבר 1985 בגרייטר סדברי) היא מחליקה אמנותית על קרח קנדית, אלופה אולימפית (פיונגצ'אנג 2018), אלופת העולם פעמיים ברציפות (שאנגחאי 2015 ובוסטון 2016) ו-5 פעמים ברציפות אלופת קנדה (2012 - 2016) בהחלקה אמנותית על קרח לזוגות ביחד עם אריק רדפורד.

## ביוגרפיה
דוהאמל נולדה בגרייטר סדברי אונטריו. היא החלה להחליק על הקרח בגיל 3. בגיל 14 היא עברה לבארי, אונטריו, על מנת להתאמן בבית הספר מריפוזה להחלקה על הקרח. משנת 2008 היא טבעונית ומיולי 2014 היא מאורסת לברונו מרקוט.

### קריירת החלקה על קרח
בשנת 2004 התחרתה דוהאמל בתחרות הזוגות עם ראיין ארנולד ויחד איתו היו לזוג הראשון בעולם שביצעו יחד את תרגיל הטריפל לוץ בתחרות, באליפות קנדה (2005).

ביוני 2007 היא החלה להתחרות עם קרייג בנטין וביחד איתו זכו במדליית ארד באליפות קנדה (2008). חודשיים לאחר מכן, היא סיימה במקום שישי באליפות העולם בהחלקה אמנותית על קרח שנערכה בגטבורג שוודיה. שנה לאחר מכן, היא סיימה ביחד עם בנטין במקום שני באליפות קנדה ובמקום שמיני באליפות העולם שנערכה בלוס אנג'לס ארצות הברית. בשנת 2010 לאחר שני שברי מאמץ, בלט דיסק בגב, והפרעות בתפקוד עצבי ברגל, החליט בנטין לפרוש מתחרויות. 

בשנת 2011 היא החלה להתחרות עם אריק רדפורד וזכתה ביחד איתו במקום שני באליפות קנדה ובמקום שביעי באליפות העולם שנערכה במוסקבה רוסיה בתוצאה של 173.03 נקודות.

בשנת 2012 היא זכתה לראשונה במדליית זהב ביחד עם רדפורד באליפות קנדה ובמקום חמישי באליפות העולם שנערכה בניס צרפת בתוצאה של 185.41 נקודות.

באליפות העולם בהחלקה אמנותית על הקרח שנערכה בלונדון אונטריו במרץ 2013 זכתה דוהאמל במדליית ארד בתחרות הזוגות ביחד עם רדפורד בתוצאה של 204.56 נקודות, אחרי זוג מרוסיה (225.71 נקודות) וזוג מגרמניה (205.56 נקודות).

### מדליית כסף אולימפית
באולימפיאדת סוצ'י (2014) זכתה דוהאמל במדליית כסף בתחרות הקבוצתית לאחר שהשתתף בתחרות הזוגות עם רדפורד. במדליית זהב זכתה רוסיה ובמדליית ארד זכתה ארצות הברית. בתחרות לזוגות היא סיימה במקום שביעי ביחד עם רדפורד בתוצאה של 199.53 נקודות. חודש לאחר מכן, באליפות העולם בהחלקה אמנותית על הקרח שנערכה בסאיטאמה שביפן היא זכתה במדליית ארד בתחרות לזוגות ביחד עם רדפורד בתוצאה של 210.84 נקודות, אחרי זוג מגרמניה (224.88 נקודות) וזוג מרוסיה (215.92 נקודות).

### אלופת עולם
באליפות העולם בהחלקה אמנותית על הקרח שנערכה בשאנגחאי סין במרץ 2015 זכתה דוהאמל במדליית זהב בתחרות הזוגות ביחד עם רדפורד בתוצאה של 221.53 נקודות, לפני שני זוגות מסין (214.12 נקודות ו-212.77 נקודות).

## הישגים בולטים
### עם אריק רדפורד

### עם קרייג בנטין

### עם ראיין ארנולד

### קריירה ביחידות

## קישורים חיצוניים

* מייגן דוהאמל עם אריק רדפורד - ISU
* מייגן דוהאמל - ISU
* מייגן דוהאמל עם קרייג בנטין - ISU
* מייגן דוהאמל עם ראיין ארנולד - ISU

קטגוריה:מחליקות אמנותיות על קרח קנדיות
קטגוריה:אלופות עולם בהחלקה אמנותית
קטגוריה:מחליקים אמנותיים על קרח באולימפיאדת סוצ'י (2014)
קטגוריה:טבעוניות קנדיות
קטגוריה:ספורטאיות טבעוניות
קטגוריה:אלופות אולימפיות: החלקה אמנותית
קטגוריה:אלופות אולימפיות מקנדה
קטגוריה:מחליקות אמנותיות על קרח באולימפיאדת פיונגצ'אנג (2018)
קטגוריה:זוכות מדליית כסף אולימפית מקנדה
קטגוריה:זוכות מדליית ארד אולימפית מקנדה
קטגוריה:זוכות מדליית כסף אולימפית: החלקה אמנותית
קטגוריה:זוכות מדליית ארד אולימפית: החלקה אמנותית
קטגוריה:קנדיות שנולדו ב-1985
אורי בלאס

**אורי בלאס**, (נולד ב-15 בדצמבר 1967, תל אביב) הוא רב-אמן בשחמט בהתכתבות, שהיה אלוף ישראל בשחמט בהתכתבות ב-1997, לשעבר המדורג ראשון בישראל בשחמט בהתכתבות.

## ביוגרפיה

אורי בלאס הוא בנם של האקטואר יצחק בלאס ונעה בלאס ונכדו של שמחה בלאס.

בלאס בעל תואר ראשון במתמטיקה מהאוניברסיטה העברית בירושלים, תואר שני בסטטיסטיקה (מסלול חקר ביצועים) מאוניברסיטת תל אביב ותואר שלישי בהנדסה מאוניברסיטת תל אביב.

הוא אמן בינלאומי בכיר בשחמט בכתב משנת 2007 ורב-אמן בשחמט בכתב משנת 2011.
 הוא בעל דרגת מועמד לאמן בשחמט ("רגיל") ובעל דרגת שיפוט של שופט פיד"ה. בנוסף, הוא מדריך שחמט מוסמך, המדריך ילדים.
 זכה ב-2011 באליפות יהודה ושומרון בשחמט.

אורי בלאס ואמו, נעה בלאס, חיברו יחד את הספר "מגדל האינסוף", סיפור אגדה, המיועד לילדים בגיל בית הספר היסודי ומשלב מושגים מתמטיים.

תושב תל אביב ועוסק בהיי טק.

## קישורים חיצוניים

* אורי בלאס באתר השחמט הישראלי

## הערות שוליים

קטגוריה:רבי אמנים ישראלים בשחמט בהתכתבות
קטגוריה:אלופי ישראל בשחמט בהתכתבות
קטגוריה:עסקני שחמט ישראלים
קטגוריה:שחמטאים ישראלים
קטגוריה:מאמני שחמט ישראלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו ב-1967
הלנה רשובה

**הלנה רשובה** (פולנית: Helena Rasiowa; 20 ביוני 1917 - 9 באוגוסט 1994) הייתה מתמטיקאית פולנייה. פעלה בתחומי יסודות המתמטיקה (לוגיקה מתמטית ותורת הקבוצות) ולוגיקה אלגברית.

## ראשית דרכה
רשובה נולדה בווינה להורים פולנים. מיד לאחר שזכתה פולין בעצמאות בשנת 1918, עקרה המשפחה לוורשה. אביה של רשובה היה מומחה למסילות ברזל. רשובה הפגינה כישרון ועניין בתחומים רבים, ממוזיקה ועד מנהל עסקים, אך בעיקר במתמטיקה.

עם פרוץ מלחמת העולם השנייה, נמלטה משפחתה של רשובה לרומניה, ומשם ללביב, שסופחה זמן קצר קודם לכן לברית המועצות. לאחר זמן קצר, כשנכבשה העיר על ידי הנאצים החליט אביה לשוב לוורשה.

## קריירה אקדמית
רשובה הושפעה מלוגיקנים פולנים. היא כתבה תזה בהדרכת יאן לוקשביץ' ובולסלב סובוצ'ינסקי. בשנת 1944 אירע מרד ורשה שהביא להרס עצום בוורשה. התזה של רשובה עלתה באש עם הבית כולו. היא עצמה שרדה, עם אמה, במרתף תחת ההריסות.

לאחר המלחמה החלו מתמטיקאים פולנים לשקם את הענף בפולין. בינתיים מצאה רשובה משרת הוראה בבית ספר תיכון, שם פגשה את אנדז'יי מוסטובסקי וחזרה לאוניברסיטה. היא כתבה מחדש את תזת התואר השני בשנת 1945, ושנה לאחר מכן החלה ללמד באוניברסיטת ורשה כעוזרת הוראה. היא המשיכה לפעול במסגרת המוסד כל חייה.

באוניברסיטה, השלימה בשנת 1950 את עבודת הדוקטורט שלה, *Algebraic Treatment of the Functional Calculi of Lewis and Heyting* ("טיפול אלגברי בחשבון הדיפרנציאלי והאינטגרלי הפונקציונלי של לואיס והייטינג"), בהדרכת אנדז'יי מוסטובסקי. עבודה זו הייתה הבסיס לכיוון המשך המחקר שלה: שיטות אלגבריות בלוגיקה. בשנת 1956 השלימה תואר "דוקטור במדעים" (שהיה נהוג אז, מקביל בערך לקביעות באקדמיה), במכון למתמטיקה של האקדמיה הפולנית למדעים. במסגרת האקדמיה הזו החזיקה רשובה בדרגת פרופסור חבר בין שנת 1954 ל-1957, פרופסור משנת 1957, ופרופסור מן המניין החל משנת 1967. במסגרת עבודת הדוקטור השנייה הזו, חיברה שני מחקרים שביחד נקראו *Algebraic Models of Elementary Theories and their Applications* ("מודלים אלגבריים של תאוריות יסוד והשלכותיהן").

רשובה הלכה לעולמה בשנת 1994 בוורשה.
## ספרים שחיברה
* *The Mathematics of Mathematics* ("המתמטיקה של המתמטיקה", 1963, עם רומן סיקורסקי)
* *An Algebraic Approach to Non-Classical Logics*, ("גישה אלגברית ללוגיקות לא קלאסיות", 1974)

## קישורים חיצוניים

קטגוריה:מתמטיקאים פולנים
קטגוריה:מדעניות פולניות
קטגוריה:פולניות שנולדו ב-1917
קטגוריה:פולנים שנולדו ב-1917
קטגוריה:נפטרות ב-1994
קטגוריה:פולנים שנפטרו ב-1994
אולקסנדריה

**אולקסנדריה** (אוקראינית: **Олександрія**) היא עיר במחוז קירובוגרד שבאוקראינה.

## היסטוריה
ב-1855 העבירו דרך העיר קו טלגרף שחיבר את אודסה עם סנקט פטרבורג. בתחילת המאה ה-20 התחילה בעיר התפתחות תעשייתית, אז גם בקרבת העיר התגלו מצבורי ליגניט גדולים.

ב-1904 נפתחה בעיר גימנזיה לבנים, וב-1910 סמינר למורים. בין 1917–1920, במהלך מלחמת האזרחים ברוסיה, השליטה על העיר עברה מיד ליד עד שהצבא האדום הצליח לדכא את המרד.

העיר נכבשה על ידי הגרמנים ב-6 באוגוסט 1941, ושוחררה על ידי הצבא האדום ב-6 בדצמבר 1943. בתקופת הכיבוש הגרמני נרצחו בסמוך אליה כ-1,500 יהודיה, כ-1,000 יהודים מעיירות אחרות וכן כ-5,500 שבויי מלחמה סובייטיים.

## אוכלוסייה
ההרכב הלאומי של אוכלוסיית אולקסנדריה לאורך השנים:

## תושבים מפורסמים
*לאוניד פופוב - טייס חלל סובייטי.
*שלום סקונדה - מלחין יהודי.

## ערים תאומות
* 

## קישורים חיצוניים

* 
* 

## הערות שוליים

קטגוריה:מחוז קירובוהראד: ערים
קטגוריה:יישובים שהוקמו ב-1754